АҞӘА, рашәара 9 - Sputnik. Аҟәа араионқәак ӡыда иаанхоит аԥшьаша рашәара 10 рзы асааҭ 00:00 инаркны 20:00 рҟынӡа, абри атәы аанацҳауеит аҳҭнықалақь ахадара.
Аӡы аанкылахоит: Ажәытә ҳабла, Колос, авокзал, Адыгаа рымҩа, ВИЕМ, ақалақь агәҭа, аџьармыкьа, Маиак.
Аремонттә усурақәа мҩаԥгахоит Инал-иԥа ихьӡ зху амҩаду аҟны.
"Аӡыканал" абри азы аҭамзаара шьҭанаҵоит.
Уаанӡа АУН "Аӡыканал" аҟны Sputnik ишазеиҭарҳәахьаз ала, аӡы лассы-лассы аанкылара азҵаара аӡбаразы комплексла аӡымҩангагақәа ԥсахтәуп. Арахь иаҵанакуеит аӡыҭгагақәа, аӡеизакырҭақәа, аӡеихшарҭақәа.